Бер нисә йыл элек Әзербайжанда төрки телле халыҡтарҙың ҙур форумы – “Дәдә ҡорҡот” эпосының 1300 йыллығын байрам итеү тантаналарында ҡатнашып, Фәрзәнә Аҡбулатова республика йәмәғәтселегенә ошо сараны бөтә тулылығында еткереүгә өлгәште. Автор, тарихҡа киң ҡоласлы эпик ҡарашын ҡа­ҙағстан, ҡырғыҙстан һәм төрки халыҡтар йәшәгән баш­ҡа илдәр президенттарының сығыштары менән нығытып, феноменаль фекерләү үҙенсәлеген күрһәтте. Һәр журналистың да ҡулынан килә торған эш түгел был.